Ny Carlsberg Glyptoteks stifter, brygger [[Carl Jacobsen]] ([[1842]]-[[1914]]), var en passioneret kunstsamler, som samlede antik og moderne kunst fra hele verden. Først var hans store og prægtige kunstsamling beregnet til ham selv og hjemmet i Valby. Det blev dog hurtigt klart, at hjemmet i Valby ikke kunne rumme hele Jacobsens samling, eftersom han blev ved med at samle kunstobjekter med den samme ildhu, som da han startede. Han flyttede derfor i 1882 samlingen til det gamle Glyptothek på Carlsberg lige op ad hans bryggeri,<ref>2012, Moltesen, Fischer & Thunø,s. 7.</ref> hvor det blev åbent for offentligheden d. 5. november [[1882]]. Brygger Carl Jacobsen skænkede sin samling til det danske folk i [[1888]] med henblik på, at den danske stat skulle opstille samlingen i en bygning i København. Den nye beliggenhed krævede et nyt navn, og således kom samlingen til at hedde ”Ny Carlsberg Glyptotek”.<ref name=autogeneret2 /> Ny Carlsberg Glyptoteks første bygning på [[Dantes Plads]], Dahlerup bygningen, blev indviet i [[1897]]. Herefter er Ny Carlsberg Glyptotek blevet udvidet i [[1906]], [[1996]] og [[2006]].
Bygninger,_konstruktioner_og_anlæg Foreninger Organisationer